Diari Oficial de la Generalitat Valenciana


Sumari del DOGV 6728, del 06-03-2012 (2012/2196)

Notificació del laude emés per la Junta Arbitral de Transports de València. Expedient número V-134/2011.
--------------------------------------------------------------------------------------------------------

### Dades del document

Número de DOGV
:   6728

Data del DOGV
:   06-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/2196


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-134/2011. [2012/2196]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Bricoplastic, SL, que s'ha dictat laude en l'expedient referenciat i com que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el ressenyat a continuació:  
«Tribunal: president: Sr. Ramón Escrig Moreno. Vocals: Sra. Aurora Costa Vicente, qui excusa la seua assistència. Sr. Carlos Virosque Verdú, qui excusa la seua assistència. Secretària vocal: Sra. Amparo Peris Catalá. Parts: reclamant: Tolosa y Pardo, SL, representada pel Sr. Francisco Jesús Pardo Tolosa. Reclamat: Bricoplastic, SL, que no compareix a l'acte de la vista.  
València, 30 de gener de 2012, a les 12:55 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-134/2011, i es procedix a la celebració de la vista oral respecte de la reclamació següent: impagament de ports. Incompareixença del demandat.  
  
El president inicia la vista oral i es procedix a comprovar la identitat de la part compareixent i com a què intervé.   
A la part reclamada li va ser notificada la demanda i la citació a la vista per al dia 30.01.2012 mitjançant un edicte publicat en el Diari Oficial de la Comunitat Valenciana núm. 6682, de 30.12.2011, i la posterior correcció d'errors en el DOCV núm. 6698, de 24.01.2012, per no haver sigut possible la citació a través del servici de Correus, segons queda acreditat en la documentació que consta en l'expedient.  
Concedida la paraula a la reclamant basa la seua reclamació en els antecedents de fet següents:  
1. Ratificant-se en tots els motius de la seua demanda manifesta que, com a conseqüència de les relacions comercials existents entre les parts, la reclamant va realitzar, per compte de la reclamada, diversos transports, durant el mes de novembre de 2010, segons queda especificat en el text de la factura núm. 005105, de data 30.11.2010, per import de 716,11 euros, la qual consta adjunta a la demanda.  
2. Després de les reiterades gestions de cobrament sense aconseguir-ho, és per això que s'interposa la present demanda i se sol·licita que, una vegada que siga reconegut el seu dret, la part reclamada siga condemnada al pagament de la quantitat total de 716,11 euros.  
Són d'aplicació els fonaments jurídics següents:   
1. La competència territorial de la Junta, de la que res no s'al·lega, està determinada pels arts. 6 i 7.2 del Reglament de la LOTT (RD 1211/1990).   
2. La submissió està determinada d'acord amb l'art. 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada per l'art. 162 de la Llei 13/1996 de 30 de desembre, de Mesures Fiscals, Administratives i d'Orde Social, que modifica la Llei 16/87 de 30 de juliol, d'Ordenació dels Transports Terrestres: "es presumirà que hi ha l'acord referit de sotmetiment a l'arbitratge de les juntes sempre que la quantia de la controvèrsia no excedisca els 6.000,00 euros i no cap de les parts intervinents en el contracte haja manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat." En l'expedient no consta que s'haja fet cap manifestació en el sentit preceptuat.  
  
3. Donada l'absència dels vocals representants, tant de la Federació de Transportistes com dels Empresaris Carregadors, els quals han excusat la seua assistència, el present laude es dicta de conformitat amb la previsió continguda en l'apartat 7 de l'art. 9 del RD 1225/2006, de 27 d'octubre, que modifica el RD 1211/1990, de 28 d'octubre, que aprova el reglament de desplegament de la Llei d'Ordenació dels Transports Terrestres, el qual literalment disposa que "La inassistència de qualsevol dels membres de la junta, a excepció del president, no impedirà que se celebre la vista ni que es dicte el laude".   
4. De les manifestacions realitzades en la vista es deduïx que, efectivament, els ports que són reclamats en esta demanda i la factura dels quals consta adjunta van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la Junta, per unanimitat dels seus membres, dicta el laude següent:  
Estimar la demanda interposada per Tolosa y Pardo, SL representada pel Sr. Francisco Jesús Pardo Tolosa, contra Bricoplastic, SL, ja que dels fets relatats, documents probatoris i declaracions efectuades s'establix, que havent-se realitzat els transports reclamats dins de les condicions contractuals convingudes ha de ser pagat el seu import.   
  
Per tot això Bricoplastic, SL, haurà d'abonar a Tolosa y Pardo, SL, la quantitat de set-cents setze euros amb onze cèntims (716,11 euros).  
  
Contra este laude pot exercitar-se l'acció d'anul·lació davant de l'Audiència Provincial de València en el termini dels dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Independentment de l'anterior, dins dels deu dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de la mencionada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa, davant del Jutjat de 1a Instància de València que corresponga, segons el que establix la Llei Orgànica 5/2011, de 20 de maig, complementària a la Llei 11/2011, de modificació de la Llei d'Arbitratge, la qual deroga expressament la lletra g de l'apartat 2 de l'article 86 ter de la Llei Orgànica del Poder Judicial.»  
  
Estos terminis de recursos continguts en el laude transcrit seran computables a partir de l'endemà a la publicació del present edicte en el Diari Oficial de la Comunitat Valenciana.  
  
València, 21 de febrer de 2012.- El president de la Junta Arbitral de Transports de València: Ramón Escrig Moreno.